ئەحمەد بەگی تۆفیق بەگ

ئەحمەد بەگی کوڕی تۆفیق (١٨٩٨–١٩٦٣) ناوی ئەحمەد بەگی کوڕی تۆفیق بەگی تابوور ئاغاسی کوڕی محەممەدی ساڵح بەگی سلێمان پاشای قەواس، ساڵی ١٨٩٨ لە سلێمانی لە دایکبووە، یەکێک لە پیاوە ناودارەکانی سەدەی بیستەم و کەسایەتێکی دیاری سلێمانی بوو. لە ساڵی ١٩٢٥ تاوەکوو ١٩٢٧ وەک یەکەم پارێزگاری سلێمانی کاری کردووە. تۆفیق بەگی باوکی دوو ژنی ھێنابوو، یەکێکیان لە عەشیرەتی دەلۆ ناوی حەبیبە خانی دەلۆ بوو، ھەروەھا کچی یەکێک لە ئاغاکانی ناوچەی پشدەریشی بە ناوی حەلیمە خانی مەمەند ئاغای پشدەر ھێنابوو. ئەحمەد بەگ کوڕە گەورەی تۆفیق بەگ بوو، لە دوای مردنی باوکی تەمەنی ١٨ ساڵ بوو، بەرپرسیارێتی خێزانەکەی کە سێ خوشک و سێ برا بوون کەوت ئەستۆ. ئەحمەد بەگ لە مووسڵ و کەرکووک و سلێمانی لای مامۆستای تایبەت خوێندوێتی، قۆناغی سەرەتایی و ئامادەیی لە سلێمانی خوێندووە، ئەعدادییەی موڵکیی لە ساڵی (١٩١٤) تەواوکردووە. زمانەکانی عەرەبی و فارسی و تورکی زۆرباش زانیووە، جگە لەوانەش ھەندێک ئینگلیزی و فەرەنسیشی زانیووە. زمانزانی ئەحمەد بەگ خاڵی ئەرێنی دەرکەوتن و سەرەنجڕاکێشانی دەوروبەرەکەی بووە، ھەروەھا پەیوەندییەکی بەھێز و بەرفراوانی لەگەڵ کاربەدەستانی بیانی و پیاوانی حکوومەت دروست کردووە، لەبەرئەوە چەندین پۆستی کارگێڕیی وەرگرتووە. ئەحمەد بەگ ڕوخسارێکی جوانی ھەبوو، پیاوێکی قسە خۆش بوو، ھەربۆیە توانیویەتی لەناو خەڵک و کاربەدەستانی حکوومەت جێگای خۆی بکاتەوە. لە ساڵی ١٩٦٣ بە شێرپەنجەی پڕۆستات کۆچی دوایی کردوە و لە بەغدا نێژراوە.ئەحمەد بەگی تۆفیق بەگ؛ یەکەم موتەسەریفی سلێمانی لەسەردەمی پاشایەتی، وەکو بەشێک لە پێداویستییەکانی بڕوانامەی بەکالۆریۆس لە مێژوو، پێشکەشی بەشی مێژووی کۆلێژی زانستە مرۆڤایەتییەکانی زانکۆی سلێمانی کراوە. ناوی توێژەر: سارا محەممەد عەلی، ناوی سەرپەرشتیاری توێژینەوە: پ.ی.د. ھیوا عەزیز سەعید، 2022، زانکۆی سلێمانی، کۆلێژی زانستە مرۆڤایەتییەکان، بەشی مێژوو

 وەسفکردن 
شێخ نووری شیخ ساڵح لە وەسفیدا گوتوویەتی:دیوانی شێخ نووری شێخ ساڵح، بەرگی یەکەم- کۆکردنەوە و ساغکردنەوە و لەسەر نووسینی: ئازاد عەبدولواحید، بڵاوکردنەوەی ئاراس

 سەرچاوەکان 

پۆل:لەدایکبووانی ١٨٩٨
پۆل:مردووانی ١٩٦٣
پۆل:سلێمانی
پۆل:پارێزگای سلێمانی